Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
1 พ.ย. 2561

Tactical Move
เดินเกมกลยุทธ์บ่าย
SET Index ปรับลดลง -0.48 จุด (-0.03%) ปิดภาคเช้าที่ 1,668.61 จุด ด้วยมูลค่าการซื้อขาย 24,484.55 ล้านบาท
Most Positive Impact: BBL (+0.75 จุด), BDMS (+0.61 จุด), KBANK (+0.35 จุด)
Most Negative Impact: PTT (-3.5 จุด), PTTEP (-0.58 จุด), CPN (-0.44 จุด)
แนวโน้มตลาดบ่าย
วันนี้ดัชนีตลาดหุ้นถูกกดดันด้วยกลุ่มพลังงาน(-3.93 จุด) เป็นหลักโดยกลุ่มที่เหลือส่งผลลบต่อดัชนีเล็กน้อย เช่น กลุ่มวัสดุก่อสร้าง(-0.12 จุด) พาณิชย์(-0.11 จุด) อสังหา(-0.10 จุด) เป็นต้น ส่วนกลุ่มที่ผลักดันดัชนีในวันนี้หลักๆมาจากกลุ่มธนาคาร(+1.43 จุด) ตามมาด้วยกลุ่มโรงพยาบาล(+0.8 จุด) สื่อสาร(+0.63 จุด) ขนส่ง(+0.23 จุด) ปิโตรฯ(+0.15 จุด)
ตลาดหุ้นไทยแกว่งตัวอยู่ในแดนบวกสลับลบ โดยส่วนหนึ่งมีแรงกดดันจากราคาน้ำมันดิบโลกที่กดดันหุ้นกลุ่ม ป.ต.ท. ในวันนี้ อย่างไรก็ดีเชื่อว่าตลาดยังอยู่ในช่วงของการฟื้นตัว
วันนี้กระทรวงพาณิชย์มีการแถลงตัวเลข Headline CPI ซึ่งขยายตัว1.23% ต่ำกว่าที่ตลาดคาด ดังนั้นจากปัจจัยดังกล่าวบวกกับตัวเลขการส่งออก และการท่องเที่ยวที่ดูอ่อนแอลง ช่วยยืนยันมุมมองที่ว่า กนง. จะไม่มีการปรับขึ้นอัตราดอกเบี้ยในปีนี้
สำหรับหุ้นแนะนำเพื่อเกาะตามการฟื้นตัวของดัชนีเลือก AOT ที่มีทิศทางการฟื้นตัวของราคากอปรกับมีปัจจัยเร่งนั้นคือ มาตราการกระตุ้นการท่องเที่ยวที่น่าจะประชุมครม.ในเร็วๆนี้ และการการประมูลพื้นที่เชิงพาณิชย์ที่สนามบินสุวรรณภูมิโดยมีแนวโน้มที่จะควบรวมพื้นที่เทอร์มินอล 2 เข้าไปใน TOR ด้วย คาดจะประกาศได้ในเดือน ธ.ค.2561
ประเด็นที่ต้องติดตามในวันนี้สหรัฐจะมีการรายงาน PMI ภาคการผลิตปะจำเดือน ต.ค. โดยตลาดคาดการณ์ที่ 55.9 ส่วนในวันพรุ่งนี้ฝั่งยูโรโซนจะมีการรายงาน PMI ภาคการผลิตปะจำเดือน ต.ค. โดยตลาดคาดการณ์ที่ 52.1 และตัวเลขดุลการค้าสหรัฐประจำเดือน ก.ย. โดยตลาดคาดการณ์ขาดดุลประมาณ 5.3 หมื่นล้านเหรียญสหรัฐ
หุ้นแนะนำ AOT PTTGC BH